1949年以後，外國傳敎士陸續畀逐出中國大陸，但是仍舊有得弗少中國天主敎主敎、神父及平信徒繼續忠於羅馬敎廷，其中包括新就任个上海敎區首任中國籍主敎龔品梅交一批神父。伊拉抵制中共政府對天主敎會个“改造”行動，拒絕勒敎會內開展所謂个“反帝愛國”等有違天主敎敎義个政治運動，弗承認由官方組織个“中國天主敎敎友愛國會”。1951年，從天津開始，中國大陸各地陸續擔天主敎敎友團體聖母軍作爲反動組織加以取締，又有一排外國傳敎士畀指控爲間諜。龔品梅以主敎身份，阻止聖母軍成員向政府登記退團，提出“弗投降、弗退讓、弗出賣”个口號。